
Értékőrző és okszerű kezelés lehetőségei a cekeházi Patay kastélykertben

A kutatási dolgozatomban az Abaújszántó mellett található Patay-kastély kertje értékőrző és okszerű kezelésének lehetőségeivel foglalkozom. Fontos szempontnak tartom az XIX. század elején kivitelezett kastélykert épített elemeinek és növényállományának lehetőségekhez mért megőrzését, fejlesztését.
Mindezekhez szükséges egy olyan fenntartási-kezelési módszer alkalmazása, amely biztos alapot nyújthat e kitűzött célokhoz. Magyarországon a kiemelt értékkel rendelkező zöldfelületeket leginkább költségesen fenntartható területekként tartják számon, hiszen a kastélykert fogalma alatt intenzíven fenntartott felületekre gondolunk: egynyári kiültetések, nyírtsövények, intenzíven fenntartott gyepekkel ötvözve. Mindemellett jellemző, hogy a történeti értékekkel rendelkező zöldfelületek kezelése sok esetben hiányos és szakszerűtlen. Ezért a dolgozat célja, hogy a bemutatott kutatási adatok és eredmények által a vizsgált helyszínen olyan lépéseket tudjanak tenni a jövőben a tulajdonosok és vagyonkezelők, amelyek során a kert fenntartási-kezelési feladatai előre tervezhetők és optimalizálhatók, illetve ezzel párhuzamosan a területen előnyösen valósulhat meg a természetes ökoszisztéma helyreállítása, a biodiverzitás növekedése vagy éppen a kert és környezetének lokális klíma adaptációja.
Hazánkban a történeti kertek kezelése egy komplex rendszert alkot, a kertek területi kiterjedése, kulturális értéke és alakított zöldfelületi minősége okán. A komplexitás miatt, az egyes kezelési területek, más módszerrel vizsgálandóak, így jelen munka a gyepfelületek kezelésével foglalkozik, azon belül is a kaszálás fenntartás-technológiai lehetőségei és az állati legeltetés potenciálját fejti ki.
A kutatás célja, hogy a hazánkban több helyen bontakozó, de széleskörűen történeti kertekben kevésbé alkalmazva, egy fenntartás-realizálási gyakorlat bemutatása és elméleti megalapozása. A gyepfelületeket, eltérő kezelési zónákba sorolom, ahol a kaszálások számának csökkentésével, illetve az állati legeltetési lehetőségeit vizsgálom. Az elvégzendő kezelési munka csökkentése, hosszabb távon megtérülő gazdasági költségcsökkentéssel is jár. Emellett az ökológiai és esztétikai szempontból is pozitívan befolyásolható a terület.
A dolgozat rámutat arra, hogy az alternatív gyepgazdálkodás és a legelő állatokkal fenntartott gyepek megtérülnek. Egyaránt kedveznek a természetes folyamatoknak, gazdaságilag hosszútávon megtérülő mind a helyi lakosság számára, mind költségvetés szempontjából.



